Publication: Magyar Közlöny
Issue: MK-2005-26 (Year: 2005, Number: 26)
Era: 2004-2010
Section: 1993. évi LXXVII. törvény 43. § (4) bekezdése szerinti
Paragraph Index: 108

c) Ha az óvoda, iskola fenntartásáról legalább 3 települési önkormányzat társulásban gondoskodik, úgy – a 2005/2006., 2006/2007., 2007/2008. nevelési években az óvodai csoportok és az 1–4. évfolyam esetén az osztályok átlaglétszáma együttesen érje el legalább a közoktatási törvény 3. számú melléklete I. Létszámhatárok cím alatti csoport/osztály átlaglétszámnak az 50%-át, – amennyiben az 5–8. évfolyamon az oktatás egy ellátási helyen történik, úgy a 2005/2006., 2006/2007., 2007/2008. tanévekben az 5–8. évfolyam esetén az osztályok átlaglétszáma együttesen érje el legalább a közoktatási törvény 3. számú melléklete I. Létszámhatárok cím alatti osztály átlaglétszámnak az 50%-át, – amennyiben 3 települési önkormányzat társulásban gondoskodik az átlaglétszámra vonatkozó feltételeket 50%-ban teljesítõ közoktatási intézmények fenntartásáról, úgy ezen önkormányzatokat a támogatás megállapítása során a Társulás tagjaként figyelembe lehet venni, azonban e települések után a közoktatási feladatra támogatás nem igényelhetõ, – amennyiben a 3 települési önkormányzat által társulásban fenntartott közoktatási intézmény 1–4. évfolyamán az osztályok átlaglétszáma együttesen eléri az 50%-ot, az 5–8. évfolyamon eléri a 75%-ot, úgy az 5–8. évfolyam gyermekei után a közoktatási feladatra is igényelhetõ támogatás (feltéve, ha az 5–8. évfolyamon e 75%-ot nem osztályösszevonással teljesítik). További feltételek az átlaglétszám számításához: – Az átlaglétszám számításánál az önálló OM azonosítóval rendelkezõ intézmény tekintendõ egy intézménynek. – Az óvodai csoport, iskolai tanulócsoport létszámának számításánál a közoktatási törvény 3. számú melléklete II. rész 3. pontjában foglalt elõírásokat is figyelembe kell venni. – Az átlaglétszámot összevont óvodai csoport esetén az összevont óvodai csoportra, általános iskola 1–4. évfolyamán az összevont osztályra vonatkozóan kell teljesíteni. – 5–8. évfolyamon az osztályösszevonás a támogatás szempontjából nem elismerhetõ. – 1–4. évfolyamon osztályösszevonásra csak abban az esetben van lehetõség, ha az összevont osztály egymásra épülõ évfolyamokból tevõdik össze (pl. 1–2. és 3–4.), illetve az összevont osztályban való oktatáshoz a személyi és tárgyi feltételek rendelkezésre állnak. – Az összevont óvodai csoportok és iskolai tanulócsoportok esetében az átlaglétszámot a következõk szerint kell számítani: az összevont csoport és tanulócsoport esetében az összevont nevelési éveket és tanéveket érintõ csoportokra, osztályokra vonatkozó átlaglétszámok – az egyes csoportokba/osztályokba járó gyermekek számával súlyozott – átlagát szükséges kiszámítani. Az összevont csoportba járó/tanulócsoportban tanuló gyermekek, tanulók számának el kell érnie az így kiszámított átlagot.

Source: https://magyarkozlony.hu/hivatalos-lapok/6702cd59a0223d5a20bab96392859feb32958641/dokumentumok/12d79524655fe860f9d0ae7a1240eefac4ca9e04/letoltes